Sugar Production
చక్కెర ఉత్పత్తిలో మాంద్యం
న్యూఢిల్లీ, నవంబరు 6: దేశంలో చెరకు క్రషింగ్‌లో జాప్యం వల్ల అక్టోబరునెల చక్కెర ఉత్పత్తి తగ్గవచ్చన్న అంచనాలున్నాయి. క్రషింగ్‌సీజన్‌లో మొదటినెలలోనే చక్కెర ఉత్పత్తి 44శాతం దిగజారి 1.04లక్షల టన్నులకు వస్తుందని ప్రకటించింది. మహా రాష్ట్ర, గుజరాత్‌ రాష్ట్రాల్లో దిగుబడి జాప్యమే ఇందుకు కారణమని తేలింది. మొత్తంగా 28 మిల్లులు క్రషింగ్‌ను ప్రారంభించాయి. 2015-16 చక్కెర సీజన్‌లో మొత్తం 65 మిల్లులు క్రషింగ్‌ ప్రారంభిస్తే ఈసారి అక్టోబరు 31వ తేదీనాటికి కేవలం 28 మిల్లులు మాత్రమే ప్రారంభించాయి. 2016-17 సీజన్‌లో మహా రాష్ట్ర మిల్లులపరంగా మరింతజాప్యం జరుగుతోంది. చెరకును మరింతశుద్ధిచేసే సాకుతో జాప్యం జరుగుతుండటంవల్ల క్రషింగ్‌ లో కూడా జాప్యం జరుగుతుందని అంచనా. ఈమిల్లుల్లో నవం బరు 5వతేదీ నుంచి క్రషింగ్‌ ప్రారంభం అవుతున్నది. అదేవిధం గా గుజరాత్‌ మిల్లులు కూడా ఈ వారంలోనే కార్యకలాపాలు ప్రారంభిస్తాయి. అక్టోబరు ఒకటవ తేదీనాటికి 77 లక్షల టన్నుల నిల్వలుండగా అంచనా ఉత్పత్తి 234 లక్షల టన్నులుగా ఉంటుం దని అంచనా. 2016-17 క్రషింగ్‌ సీజన్‌ ముగిసేనాటికి దేశంలో చక్కెర నిల్వలు 311 లక్షల టన్నులుగా ఉన్నాయి. అయితే దేశం లో వినియోగం 255 లక్షల టన్నులు మాత్రమేనని భారతీయ చక్కెరమిల్లుల సంఘం (ఇస్మా) గణాంకాలు చెపుతున్నాయి.
ఈ సీజన్‌ ముగిసేనాటికి ముగింపునిల్వలు 56 లక్షల టన్నులుగా ఉంటాయి. ఈ నిల్వలు రెండున్నరనెలల వినియోగానికి సరి పోతుందని, ప్రాథమికంగా 2017-18 సంవత్సరం తొలిత్రైమాసి కం వరకూ సరిపోతాయని అంచనా. కర్ణాటకలో 19 చక్కెర మిల్లులు క్రషింగ్‌ ప్రారంభించాయి. గత ఏడాది 12 మిల్లులు క్రషింగ్‌్‌ ప్రారంభిస్తే ఈసారి కొంచెం సంఖ్య పెరిగింది. ఇక చక్కెర ఉత్పత్తి కూడా అక్టోబరు చివరినాటికి 69వేల టన్నులుగా ఉంది. గత ఏడాది ఉత్పత్తిచేసిన చక్కెర నిల్వలకంటే 12వేల టన్నులు తక్కువగా ఉన్నట్లు అంచనా. తమిళనాడుపరంగాచూస్తే గత ఏడాది ఎనిమిది మిల్లులు క్రషింగ్‌చేసి 31వేల టన్నులు ఉత్పత్తి సాధిస్తే అక్టోబరులో ఈ ఏడాది కేవలం నాలుగు మిల్లులు మాత్ర మే క్రషింగ్‌ ప్రారంభించి 20వేల టన్నులు ఉత్పత్తిచేసాయి. ఇక ఉత్తరప్రదేశ్‌లో కూడా వరుసగా అక్టోబరు రెండో పక్షం నాటికి కేవ లం మూడు మిల్లులు మాత్రమే ఉత్పత్తిని ప్రారంభించాయి. సమి ష్టిగా అక్టోబరునాటికి 12వేల టన్నులు ఉత్పత్తిచేసినట్లు అంచనా. గత సీజన్‌లో కేవలం ఒకే ఒక్కమిల్లు ఉత్పత్తిని ప్రారంభిస్తే దిగుబడి కూడా అంతంతమాత్రంగానే ఉంది. మధ్యప్రదేశ్‌, ఆంధ్ర ప్రదేశ్‌లలో ఒక్కొక్క చక్కెరమిల్లులో ఉత్పత్తిని ప్రారంభించాయి. మొత్తం ఉత్పత్తి మూడువేల టన్నులకు మించి ఉండకపోవచ్చన్నది ఇస్మా సమా
చారం. మొత్తం మీద సీజన్‌లో జచెరకు క్రషింగ్‌ జాప్యం వల్ల చక్కెర దిగుబడి కూడా తగ్గుతుందన్నది నిర్వివా దాంశం. ఇదిలా ఉండగా వచ్చే ఏడాది ఎన్నికలకు వస్తున్న ఉత్తర ప్రదేశ్‌లో చెరకు రైతులు కనీస మద్దతుధర పెంచాలని కోరు తున్నారు. రాష్ట్ర సిఫారసుధరలను ప్రకటించాలని కోరుతున్నారు. రాష్ట్రప్రభుత్వం క్వింటాలుకు రూ.350గా ధరనిర్ణయించింది. చక్కెరధరలకు లింక్‌చేసి ధరలు నిర్ణయించాలని చెక్కర రంగం కోరుతోంది. సమాజ్‌వాది ప్రభుత్వం గతంలో 40 రూపాయలు పెంచి 28 0రూపాయలుగా క్వింటుధరలు ప్రకటించింది. సత్వ రమే పంటకువచ్చే చెరకుకు క్వింటాలుధర 290రూపాయలుగా ప్రకటించింది. ఎక్కువ రికవరీ రేటు సాధారణ వెరైటీకి క్వింటా లుకు రూ.280గాఉంది. పశ్చిమ ఉత్తరప్రదేశ్‌లో 50శాతానికిపైగా పంట ముందస్తుగానే దిగుబడికి వస్తున్నందున రాష్ట్ర సిఫారసు ధరలను కూడా పెంచాలని రైతులు డిమాండ్‌చేస్తున్నారు. 21.79 లక్షల హెక్టార్లలో చెరకును సాగుచేస్తున్నారు. ఇక చెరకు రైతుల బకాయిలు కూడా 1300 కోట్లకు పెరిగాయి. ఇక ఫ్యాక్టరీధరలు యుపిలో క్వింటాలుకు 2800 రూపాయలుగా ఉన్నాయి. ప్రస్తుతం ఈ ధరలు 3500 నుంచి రూ.3600 వరకూ వెళ్లాయి. ఈదశలో మద్దతుధరలు పెంచాలని రైతులు డిమాండ్‌చేస్తున్నారు.